


1. Na temelju članka 113.  stavka 1. Zakona o gospodarenju otpadom („Narodne novine“ broj 84/21 i 142/23) i članka 26. Statuta Općine Mrkopalj („Službene novine Primorsko-goranske županije“ broj 10/21, 17/25 ) Općinsko  vijeće Općine  Mrkopalj , na sjednici održanoj       donosi


O D L U K U
o sprječavanju odbacivanja otpada na području Općine Mrkopalj 


Članak 1.
Ovom Odlukom određuju se   mjere sprječavanja protuzakonitog odbacivanja otpada i mjere uklanjanja protuzakonito odbačenog otpada na području Općine Mrkopalj.

Članak 2.
Mjere sprječavanja protuzakonitog odbacivanja otpada su:
1. uspostava sustava zaprimanja obavijesti o protuzakonito odbačenom otpadu ,
2. uspostava sustava evidentiranja lokacija protuzakonito odbačenog otpada ,
3. provođenje redovitog terenskog nadzora od strane komunalnog redara Općine Mrkopalj,
4. izobrazno-informativne aktivnosti u svezi gospodarenja otpadom,
5. postavljanje odgovarajućih predmeta na lokacije na kojima je u više navrata utvrđeno protuzakonito odbacivanja otpada,
6. nagrađivanje građana za obavijesti o protuzakonito odbačenom otpadu i osobi koja je protuzakonito odbacila otpad.


Članak 3.
Obavijesti o protuzakonito odbačenom otpadu  dostavljaju se putem obrasca objavljenog na mrežnim stranicama Općine www.mrkopalj.hr, putem elektronske pošte  na adresu opcina@mrkopalj.hr, osobno  komunalnom redaru Općine Mrkopalj  i putem svih drugih oblika pisanih obavijesti.
Članak  4.

Općina vodi Evidenciju  lokacija protuzakonito odbačenog otpada na području općine.
U Evidenciju se unose podaci o lokacijama onečišćenim otpadom, količini otpada, izvršenim nadzorima komunalnog redara, izdanim rješenjima te ostali potrebni podaci. 

Članak 5.
Radi utvrđivanja postojanja protuzakonito odbačenog otpada provodi se redoviti nadzor od strane  komunalnog redara. 





Članak 6.
Općina osigurava izobrazno-informativne aktivnosti u vezi pravilnog gospodarenja otpadom: objavom informacija na službenoj stranici općine, tiskanjem i dijeljenjem letaka, brošura i sl., podržavanjem i/ili sufinanciranjem  nevladinih udruga u provedbi projekata iz područaja gospodarenja otpadom, podržavanjem ili provedbom akcija prikupljanja otpada, na druge odgovarajuće načine.


Članak 7.
Na lokacije na kojima je u više navrata utvrđeno protuzakonito odbacivanje otpada, Općina Mrkopalj  može postaviti odgovarajuće predmete, kao što su : znakovi upozorenja o zabrani odbacivanja otpada ,video nadzor ,prepreke i sl. 



Članak 8.
 	O korištenju mjere iz članka 2. stavka 1. podstavka 6. u pojedinom slučaju odlučuje Općina Mrkopalj posebnom odlukom općinskog načelnika.
Odlukom iz stavka 1. Općina Mrkopalj  će dodijeliti nagradu osobi koja kumulativno dostavi:
a) točan i nedvojbeni podatak o počinitelju koji omogućava nedvojbenu identifikaciju počinitelja (ime i prezime počinitelja, tvrtku počinitelja, registarsku oznaku počinitelja ili drugi nedvojbeni identifikacijski podatak),
b) dokaz o protuzakonito odbačenom otpadu od strane počinitelja (fotografiju, video snimak, potpisanu izjavu kao svjedoka ili drugi dokaz) koji protuzakonito odbacivanje otpada nedvojbeno dovodi u svezu s počiniteljem,
c) svoju pisanu izjavu i obvezu da će po potrebi svjedočiti u pokrenutim postupcima protiv počinitelja o kojima je dostavljen točan i nedvojbeni podatak.
Odlukom iz stavka 1. Općina Mrkopalj  dodijeliti će nagradu osobi iz stavka 2. u iznosu od 250,00 EUR-a.

Članak 9.
 Radi uklanjanja protuzakonito odbačenog otpada, komunalni redar rješenjem nalaže uklanjanje otpada osobi koja je  nepropisno uskladištila, ostavila, odbacila i/ili odložila otpad. 
Ako je osoba koja je nepropisno uskladištila, ostavila, odbacila i/ili odložila otpad nepoznata komunalni redar rješenjem naređuje uklanjanje otpada , vlasniku nekretnine na kojoj  je  nepropisno uskladišten, ostavljen, odbačen i/ili odložen  otpad. 
Rješenjem iz stavka 1. i 2. ovog članka određuje se: lokacija protuzakonito odbačenog   otpada,  procijenjena količina odbačenog otpada , obveznik uklanjanja otpada te obveza obveznika da otpad ukloni predajom tog otpada osobi za gospodarenje tom vrstom otpada u roku koji ne može biti  duži od šest mjeseci od dana zaprimanja rješenja.
Ako komunalni redar utvrdi postojanje opravdane sumnje da je otpad nepropisno odložen na nekretnini, a obveznik uklanjanja ne dopušta pristup radi utvrđivanja činjeničnog stanja u svezi odbačenog otpada, komunalni redar ovlašten je zatražiti nalog suda i asistenciju službenika ministarstva nadležnog za unutarnje poslove ili drugog nadležnog javnopravnog tijela radi pristupa nekretnini u svrhu utvrđivanja činjenica.
 Protiv rješenja iz stavka 1. ovog članka može se izjaviti žalba nadležnom Upravnom odjelu za prostorno uređenje, graditeljstvo i zaštitu okoliša Primorsko-goranske županije.
 Ako komunalni redar utvrdi da obveza utvrđena stavkom 1. ovog članka nije izvršena u određenom roku, općina Mrkopalj izvršiti će obvezu iz rješenja o svom trošku te osigurati uklanjanje otpada predajom ovlaštenoj osobi za gospodarenje tom vrstom otpada.
Općina Mrkopalj  ima pravo na naknadu troškova uklanjanja otpada od obveznika uklanjanja otpada ako je on poznat, odnosno ako se naknadno utvrdi identitet.

Članak 10.
Novčanom kaznom od 660,00 EUR-a kazniti će se za prekršaj fizička osoba obrtnik i osoba koja obavlja drugu samostalnu djelatnost koji je počinila u vezi obavljanja njezina obrta ili druge samostalne djelatnosti za koju se rješenjem komunalnog redara, iz članka 9. ove Odluke, utvrdi da je obveznik uklanjanja protuzakonito odbačenog otpada.
Novčanom kaznom od 260,00 EUR-a kazniti će se za prekršaj fizička osoba za koju se rješenjem komunalnog redara, iz članka 9. ove Odluke, utvrdi da je obveznik uklanjanja protuzakonito odbačenog otpada.


Članak 11.
Sredstva za provedbu svih mjera sprječavanja nepropisnog odbacivanja otpada u okoliš i mjera za uklanjanje nepropisno odbačenog otpada u okoliš osiguravaju se u proračunu općine Mrkopalj.


Članak 12.
 Ova Odluka stupa na snagu osmog dana od dana objave u “Službenim novinama primorsko-goranske županije.
 	Stupanjem na snagu ove Odluke prestaje važiti Odluka o mjerama za sprječavanje nepropisnog odbacivanja otpada i mjerama za uklanjanje odbačenog  otpada („Službene novine Primorsko-goranske županije“ broj 11/19).







